Miesten Superpesiksen kausi 2021

Superpesiksen kausi 2021 oli Suomen pesäpallon pääsarjan Superpesiksen 32. kausi. Kauteen osallistui poikkeuksellisesti 15 joukkuetta, sillä kaudella 2020 sarjasta ei pudonnut joukkueita. Kauden päätteeksi joukkuemäärä pudotetaan takaisin 14:ään. Hallitsevana mestarina kauteen lähti Sotkamon Jymy.
Kauden alkua siirrettiin 30. maaliskuuta 2021 kolmella viikolla koronaviruspandemian vuoksi, sillä pesäpallosarjojen läpivienti tyhjille katsomoille ei olisi taloudellisesti kannattavaa . Uusi otteluohjelma julkaistiin 7. toukokuuta. Kausi alkoi lopulta 2. kesäkuuta. Alun perin kauden olisi pitänyt alkaa 7. toukokuuta. Keväällä ennen kauden alkua julkaistiin Pesäpalloliiton internetin uusi tulospalvelu vanhan 30 vuotta vanhan tilalle. 
Toni Kohonen pelasi 23. heinäkuuta Kouvolassa pelatussa Kouvolan Pallonlyöjien ja Joensuun Mailan välisessä runkosarjaottelussa uransa 1 000:nnen pääsarjatason ottelun, kun huomioidaan runkosarja-, pudotuspeli- ja karsintapeliottelut. Kyseessä oli ensimmäinen kerta, kun pesäpallossa kukaan ylittää 1 000 pelatun ottelun rajan.
Suomen mestaruuden voitti Manse PP, tuoden Tampereelle ensimmäisen voiton sitten vuoden 1942.
Joukkueet.
&lt;section begin="joukkueet"/&gt;
&lt;section end="joukkueet"/&gt;
Sarjajärjestelmä.
Runkosarjassa pelattiin kaksinkertainen sarja. Kahdeksan parasta joukkuetta pääsivät pudotuspeleihin. Pudotuspelien puolivälierissä runkosarjan kolme parasta joukkuetta saivat valita vastustajansa runkosarjassa sijoille 5–8 sijoittuneista joukkueista. Muutoin pudotuspeleissä vastustajat ja kotietu ratkesivat runkosarjan sijoitusten perusteella. Pudotuspelit pelattiin paras viidestä -järjestelmällä lukuun ottamatta pronssiotteluita, jotka pelattiin paras kolmesta -järjestelmällä. 
Runkosarjan kaksi heikointa joukkuetta päätyivät putoamiskarsintaan. Se pelattiin paras viidestä -järjestelmällä. Putoamiskarsinnan häviäjä putosi Ykköspesikseen kaudeksi 2022 ja voittaja eteni 13:nneksi runkosarjassa sijoittuneen joukkueen kanssa Superpesiskarsintaan. Superpesiskarsinnassa joukkueet pelasivat otteluparit Ykköspesiksen kahta parasta joukkuetta vastaan. Runkosarjan 13:s kohtasi Ykköspesiksen toiseksi parhaan joukkueen ja putoamiskarsinnan voittaja Ykköspesiksen parhaan joukkueen. Otteluparien voittajat pelaavat Superpesiksessä kaudella 2022.
Muutokset sarjajärjestelmään.
Sarjajärjestelmä muuttui kauden alun siirtämisen yhteydessä. Alkuperäisessä järjestelmässä olisi runkosarjassa pelattu kaksi lisäottelua paikallisvastustajia vastaan kaksinkertaisen runkosarjan lisäksi. Superpesiskarsintaan taas olisivat joutuneet runkosarjan neljä heikointa joukkuetta. Ne olisivat pelanneet Ykköspesiksen neljää parasta vastaan yksinkertaisen sarjan, jonka kolme parasta olisivat pelanneet Superpesiksessa kaudella 2022.
Pesäpalloliiton kilpailun ohjausryhmä teki 5. heinäkuuta päätöksen, jonka seurauksena runkosarjan sijoitukset määräytyvät ensisijaisesti pistekeskiarvojen perusteella eikä pisteiden perusteella, kuten tavallisesti. Syynä oli Imatran Pallo-Veikkojen heinäkuun alussa saama kahden viikon koronakaranteeni, joka esti kuuden IPV:n ottelun ja yhden sitä vastaan ennen karanteenia pelanneen KPL:n ottelun pelaamisen. Näitä otteluita ei pelata kauden aikana lainkaan. Myöhemmin myös Haminan Palloilijat joutui koronakaranteeniin, jonka vuoksi siltä peruttiin neljä ottelua. 
Pelaamatta jääneet ottelut olivat:
Lohkojako.
Runkosarjassa joukkueet oli alun perin jaettu maantieteellisesti viiteen kolmen joukkueen lohkoon, joiden sisällä joukkueet olisivat pelanneet kaksi lisäottelua kaksinkertaisen sarjan lisäksi. Lohkot on esitetty alla.
Lohko 1 (pohjoinen) 
Lohko 2 (länsi) 
Lohko 3 (itä) 
Lohko 4 (lounas) 
Lohko 5 (kaakko)
Runkosarja.
Runkosarjan tilastot.
Kärkilyöntitilasto.
Joni Rytkönen teki kaikkien aikojen ennätyksen yhden kauden runkosarjan aikana tuotujen juoksujen määrässä. Edellinen ennätys oli Sami Haapakosken 78 tuotua juoksua kaudelta 2011.
Pudotuspelit.
Pudotuspelit pelattiin paras viidestä -periaatteella lukuun ottamatta pronssiottelua, joka pelattiin paras kolmesta -menetelmällä. Puolivälieräparit muodostettiin runkosarjan kolmen parhaan joukkueen runkosarjassa sijoille 5–8 sijoittuneista joukkueista tekemien valintojen perusteella. Välierissä parit muodostettiin runkosarjan sijoitusten perusteella siten että runkosarjan paras kohtasi heikoimman ja kaksi muuta kohtaavat toisensa. Kotietu on pudotuspeleissä oli aina runkosarjassa paremmin sijoittuneella joukkueella.
Sarjakarsinta.
Runkosarjan kaksi heikointa joukkuetta pelasi keskenään putoamiskarsinnan, jonka häviäjä putoaa Ykköspesikseen kaudeksi 2022. Karsinnan voittaja eteni yhdessä kolmanneksitoista runkosarjassa sijoittuneen kanssa Superpesiskarsintaan. Superpesiskarsinnassa runkosarjan kolmanneksitoista sijoittunut joukkue kohtasi Ykköspesiksen toiseksi sijoittuneen joukkueen ja putoamiskarsinnan voittanut joukkue Ykköspesiksen voittajajoukkueen. Ykköspesiksen välierien voittajien keskinäinen paremmuusjärjestys ratkaistaan runkosarjan sijoitusten perusteella. Voittajat saivat oikeuden pelata Superpesiksessä kaudella 2022. Kaikki karsintasarjat ratkaistiin paras viidestä -menetelmällä. Putoamiskarsinnassa kotietu oli runkosarjassa paremmin sijoittuneella joukkueella. Superpesiskarsinnassa kotietu oli runkosarjan kolmanneksitoista sijoittuneella joukkueella sekä Ykköspesiksen voittajalla.
Lopulliset sijoitukset.
Putoamiskarsinnan hävinnyt Haminan Palloilijat putoaa Ykköspesikseen. Kauden päätteeksi Siilinjärven Pesis luopui sarjapaikastaan. 
Merkittävät lopettamiset.
Seuraavat merkittävät Superpesis-tason pesäpalloilijat lopettivat pelaajauransa kauteen 2021.